*Likumprojekts*

**Grozījumi Covid-19 infekcijas izplatības seku pārvarēšanas likumā**

Izdarīt Covid-19 infekcijas izplatības seku pārvarēšanas likumā (Latvijas Vēstnesis, 2020, 110A., 247A. nr.; 2021, 37. nr., 50B. nr., 55A. nr., 68A. nr., 73A. nr.) šādus grozījumus:

1. Papildināt 68.panta 1.punktu pēc vārdiem “vecuma pensija nav piešķirta” ar vārdiem “izdienas pensijas saņēmēja, kura nav sasniegusi vecuma pensijas piešķiršanai nepieciešamo vecumu un kurai ir noteikta invaliditāte”.
2. Papildināt 70.panta pirmo daļu pēc vārdiem „aģentūra vienreizējo pabalstu” ar vārdiem „šā likuma 68. panta 1. punktā minētajiem pakalpojumu saņēmējiem, izņemot izdienas pensijas saņēmējam, kurš nav sasniedzis vecuma pensijas piešķiršanai nepieciešamo vecumu un kuram ir noteikta invaliditāte, un šā likuma 68. panta 2. punktā minētajiem pakalpojumu saņēmējiem”.
3. Papildināt likumu ar 70.1 pantu šādā redakcijā:

“**70.1 pants.** Izdienas pensijas saņēmējam, kurš nav sasniedzis vecuma pensijas piešķiršanai nepieciešamo vecumu un kuram ir noteikta invaliditāte, vienreizējo pabalstu izmaksā:

1. Valsts sociālās apdrošināšanas aģentūra, ja tā administrē personai izmaksājamo izdienas pensiju. Valsts sociālās apdrošināšanas aģentūra bez personas iesnieguma 2021.gada jūlijā izmaksā vienreizējo pabalstu, piegādājot to saņēmēja norādītajā dzīvesvietā bez maksas vai pārskaitot uz kredītiestādes vai pasta norēķinu sistēmas (PNS) kontu, kurā pabalsta saņēmējam tiek ieskaitīta izdienas pensija;
2. Aizsardzības ministrija, Satversmes aizsardzības birojs un Militārās izlūkošanas un drošības dienests, ja tās administrē personai izmaksājamo izdienas pensiju. Minētās institūcijas, pamatojoties uz personas iesniegumu par vienreizējā pabalsta piešķiršanu, 2021.gada jūlijā izmaksā vienreizējo pabalstu, piegādājot to saņēmēja norādītajā dzīvesvietā bez maksas vai pārskaitot uz kredītiestādes kontu, kurā pabalsta saņēmējam tiek ieskaitīta izdienas pensija.”

1. Izteikt 71.pantu šādā redakcijā:

**“****71. pants.** (1) Šā likuma 68. pantā minētajiem pakalpojumu saņēmējiem, kuriem tiesības uz vienreizējo pabalstu rodas no 2021. gada 1. marta līdz ārkārtējās situācijas beigām, bet kuras to nav saņēmušas šā likuma [70.](https://likumi.lv/ta/id/315287#p70)  pantā  noteiktajā termiņā, izņemot šā likuma 68. panta 1. punktā minētos izdienas pensijas saņēmējus, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte, Valsts sociālās apdrošināšanas aģentūra vienreizējo pabalstu bez personas iesnieguma piešķir un izmaksā 30 dienu laikā no dienas, kad pieņemts lēmums par pensijas, atlīdzības vai pabalsta piešķiršanu.

(2) Šā likuma 68. panta 1. punktā minētajiem izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu, kuriem ir noteikta invaliditāte un kuriem tiesības uz vienreizējo pabalstu rodas no 2021. gada 1. marta līdz ārkārtējās situācijas beigām, bet kuras to nav saņēmušas atbilstoši šā likuma 70.1 panta noteikumiem, attiecīgi Valsts sociālās apdrošināšanas aģentūra vienreizējo pabalstu bez personas iesnieguma vai šā likuma 70.1 panta 2.punktā minētās institūcijas, pamatojoties uz personas iesniegumu, piešķir un izmaksā 30 dienu laikā no dienas, kad pieņemts lēmums par izdienas pensijas piešķiršanu.”

Likums stājas spēkā nākamajā dienā pēc tā izsludināšanas.

Iesniedzējs:

labklājības ministre R. Petraviča

Vīza:

valsts sekretārs I.Alliks

D.Trušinska, 67021553

Dace.Trusinska@lm.gov.lv